b'\n_START_ARTICLE_\nS\xc3\xa4\xc3\xa4ksj\xc3\xa4rven Loiske\n_START_PARAGRAPH_\nS\xc3\xa4\xc3\xa4ksj\xc3\xa4rven Loiske on suomalainen urheilun yleisseura, jonka kotipaikka on Lemp\xc3\xa4\xc3\xa4l\xc3\xa4n S\xc3\xa4\xc3\xa4ksj\xc3\xa4rvi. Seura perustettiin vuonna 1947, ja sill\xc3\xa4 on nyky\xc3\xa4\xc3\xa4n noin 1\xc2\xa0200 j\xc3\xa4sent\xc3\xa4. _NEWLINE_Seuran lajeja ovat jalkapallo, futsal, yleisurheilu, hiihto, voimistelu ja lentopallo.\n_START_SECTION_\nFutsal\n_START_PARAGRAPH_\nLoiskeen miesten joukkue on pelannut futsalin ylimm\xc3\xa4ll\xc3\xa4 sarjatasolla Futsal-liigassa 1990-luvun lopulta l\xc3\xa4htien. Se on liigan maratontaulukossa sijalla viisi, mutta ei ole koskaan ylt\xc3\xa4nyt mitaleille.\n_START_SECTION_\nJalkapallo\n_START_PARAGRAPH_\nLoiske on pelannut jalkapalloa vuodesta 1947. Paras saavutus on kaudelta 1978, kun joukkue voitti III-divisioonan ja pelasi seuraavan kauden II-divisioonassa. Peliasun v\xc3\xa4rit ovat oranssi ja musta.'